techiaith/cofnodycynulliad_en-cy huggingface dataset:
English: This is very concerning news that a company with a good reputation that supplies multinational companies has had some very harsh things to say about Welsh Government. I'd be very interested to hear the Cabinet Secretary's view on why he believes the company has got some very serious things to say about the way the Welsh Government has handled this situation. Obviously, 50 families stand to be devastated if the company were to wind down. We understand that there's been an increase in enquiries from companies in terms of being supplied by Coilcolor, despite the fact that they haven't got the means to purchase stock at the moment. On the point of the without-prejudice payments, can he clarify again that there wasn't such an offer made? And, perhaps, can he shed some light on what offer was made and where the misunderstanding may have arisen from? I understand that the flooding came from land that was owned by the Welsh Government, adjacent to the company. Does he believe that the Welsh Government's got a bit more of an obligation, therefore, to intervene rather than to just point them in the direction of Finance Wales? On the broader point, particularly when we think of Wales's reputation as a business-friendly country, what does it say that the best we can offer Welsh small and medium-sized enterprises is a Finance Wales loan with an 11 per cent interest rate, when many people are wondering how large multinationals seem to get a better deal?
Welsh: Mae'n peri pryder mawr fod cwmni ag enw da sy'n cyflenwi cwmnïau rhyngwladol wedi bod â phethau llym iawn i'w dweud am Lywodraeth Cymru. Hoffwn yn fawr glywed barn Ysgrifennydd y Cabinet ynglŷn â pham ei fod yn credu bod gan y cwmni bethau difrifol iawn i'w dweud ynglŷn â'r ffordd y mae Llywodraeth Cymru wedi ymdrin â'r sefyllfa hon. Yn amlwg, byddai 50 o deuluoedd yn cael eu siomi'n aruthrol pe bai'r cwmni'n dirwyn i ben. Rydym yn deall bod cynnydd wedi bod mewn ymholiadau gan gwmnïau mewn perthynas â chael eu cyflenwi gan Coilcolor, er gwaethaf y ffaith nad oes ganddynt y gallu i brynu stoc ar hyn o bryd. Ar y pwynt ynglŷn â'r taliadau heb ragfarn, a all egluro unwaith eto na wnaed unrhyw gynnig o'r fath? Ac a all daflu rywfaint o oleuni, efallai, ar ba gynnig a wnaed ac o ble y gallai'r gamddealltwriaeth fod wedi codi? Deallaf fod y llifogydd wedi dod o dir a oedd yn eiddo i Lywodraeth Cymru, gerllaw'r cwmni. A yw'n credu bod rhywfaint mwy o ddyletswydd ar Lywodraeth Cymru i ymyrryd felly, yn hytrach na dim ond eu cyfeirio at Cyllid Cymru? O ran y pwynt ehangach, yn enwedig pan fyddwn yn meddwl am enw da Cymru fel gwlad sy'n gyfeillgar i fusnesau, beth y mae'n ei ddweud os mai'r gorau y gallwn ei gynnig i fentrau bach a chanolig eu maint yng Nghymru yw benthyciad Cyllid Cymru gyda chyfradd llog o 11 y cant, pan fo llawer o bobl yn meddwl tybed sut y mae cwmnïau rhyngwladol mawr i'w gweld yn cael bargen well?
English: The next item is the 90-second statement. The first statement comes from Suzy Davies.
Welsh: Yr eitem nesaf yw'r datganiad 90 eiliad. Datganiad cyntaf: Suzy Davies.
English: Diolch, Llywydd. On 8 July, 1873, 500 members of the South Wales Choral Union left Aberdare at the start of their journey to compete in the Crystal Palace challenge cup. The union, composed of voices from choirs from across the south Wales coalfield, returned to compete as reigning champions. In 1872 they won the cup without a contest. In 1873 they faced a challenge from one of the most prestigious London choirs, but were declared winners in a scene never to be forgotten by those who were present. The 1874 competition never happened but the union had earned the title of 'Y Côr Mawr' - the great choir - for their success. The conductor of the choir was Griffith Rhys Jones, better known as Caradog. The son of a carpenter, Caradog was born in the Rose and Crown Inn in Trecynon and trained and worked as a blacksmith. A gifted musician, Caradog found his calling as a conductor, carrying away his first prize at an Eisteddfod in 1853 at the age of just 19. Over the next 20 years, Caradog's fame and success grew until it reached that triumphant culmination at Crystal Palace. Caradog is buried in Aberdare, his statue, standing proudly in the town centre. But for historian Phil Carradice, Caradog and his choir changed the image of Wales and the Welsh people. They made Wales the land of song.
Welsh: Diolch, Llywydd. Ar 8 Gorffennaf 1873 gadawodd 500 o aelodau o Undeb Corawl De Cymru Aberdâr ar ddechrau eu taith i gystadlu am gwpan sialens y Crystal Palace. Roedd yr undeb, wedi'i ffurfio o leisiau o gorau o bob rhan o faes glo de Cymru, yn dychwelyd i gystadlu fel y pencampwyr ar y pryd. Yn 1872 enillasant y cwpan heb gystadleuaeth. Yn 1873 roeddent yn wynebu her gan un o gorau enwocaf Llundain, ond cawsant eu datgan yn enillwyr mewn digwyddiad bythgofiadwy i'r rhai a oedd yn bresennol. Ni ddigwyddodd cystadleuaeth 1874 ond roedd yr undeb wedi ennill y teitl 'Y Côr Mawr' am eu llwyddiant. Arweinydd y côr oedd Griffith Rhys Jones, a oedd yn fwy adnabyddus fel Caradog. Cafodd Caradog ei eni'n fab i saer coed yn y Rose and Crown Inn yn Nhrecynon cyn hyfforddi a mynd i weithio fel gof. Yn gerddor dawnus, daeth Caradog o hyd i'w alwedigaeth fel arweinydd, gan ennill ei wobr gyntaf mewn Eisteddfod yn 1853 yn ddim ond 19 oed. Dros yr 20 mlynedd nesaf, tyfodd enwogrwydd a llwyddiant Caradog nes iddo gyrraedd y penllanw buddugoliaethus yn Crystal Palace. Cafodd Caradog ei gladdu yn Aberdâr, ac mae ei gerflun yn sefyll yn falch yng nghanol y dref. Ond i'r hanesydd Phil Carradice, newidiodd Caradog a'i gôr ddelwedd Cymru a'r Cymry. Gwnaethant Gymru yn wlad y gân.
English: The next item on our agenda is the motion to approve the official languages scheme for the fifth Assembly and to note the compliance report for the period 2015-2017, and I call on Adam Price to move the motion.
Welsh: Yr eitem nesaf ar ein hagenda ni yw'r cynnig i gymeradwyo'r cynllun ieithoedd swyddogol ar gyfer y pumed Cynulliad a nodi'r adroddiad cydymffurfio ar gyfer y cyfnod 2015-2017, ac rydw i'n galw ar Adam Price i wneud y cynnig.
English: I call on the Chair of the Culture, Welsh Language and Communications Committee, Bethan Jenkins.
Welsh: Galwaf ar Gadeirydd y Pwyllgor Diwylliant, y Gymraeg a Chyfathrebu, Bethan Jenkins.
English: It's somewhat disappointing that the committee was asked not to publish this assessment for administrative reasons. This means that other members of the Assembly and the wider public are unable to judge whether the mitigation measures it outlines are sufficient. It's important that this is published as soon as possible. And an addition that I would like to mention is that we often ask the Welsh Government to publish these things, and I think it's important that the Assembly does show the same willingness to publish in this regard. The committee agreed to respect this particular request, but the equality impact assessment is an important part of deciding whether mitigation measures in this area are sufficient and it is important that it is published as soon as possible. Despite all that I've said and the questions I've asked, I would still wish for this scheme to pass, and I am very grateful to Adam Price and the team for working on this particular programme. We hope that we will be able to scrutinise it again in future. Thank you very much.
Welsh: Mae e braidd yn siomedig fod y pwyllgor wedi cael cais i beidio â chyhoeddi'r asesiad hwn am resymau gweinyddol. Gan hynny, ni all Aelodau eraill y Cynulliad, na'r cyhoedd yn gyffredinol, farnu a yw'r mesurau lliniaru yn y cyswllt hwn yn ddigonol, ac mae'n bwysig ei fod e'n cael ei gyhoeddi cyn gynted ag y bo modd. Ac ychwanegiad hoffwn i ei ddweud yn hynny o beth yw ein bod ni yn gofyn yn aml i Lywodraeth Cymru gyhoeddi y pethau yma, ac rydw i'n credu ei bod hi'n bwysig bod y Cynulliad yn dangos yr un parodrwydd i gyhoeddi yn hynny o beth. Cytunodd y pwyllgor i barchu'r cais hwn, ond mae'r asesiad o'r effaith ar gydraddoldeb yn rhan bwysig o benderfynu a yw mesurau lliniaru yn y cyswllt hwn yn ddigonol, ac mae'n bwysig ei fod e'n cael ei gyhoeddi cyn gynted ag y bo modd. Er yr hyn rydw i wedi codi cwestiynau yn eu cylch, byddwn i'n dal am i'r cynllun yma basio, ac rydw i'n diolch yn fawr iawn i Adam Price a'r tîm am weithio ar y rhaglen yma. Gobeithio y byddwn ni'n gallu sgrwtineiddio hwn eto yn y dyfodol. Diolch yn fawr iawn.
English: Thank you. I call on Adam Price to reply to the debate.
Welsh: Diolch. Galwaf ar Adam Price i ymateb i'r ddadl.
English: We now move on to the next debate on our agenda this afternoon, which is a debate by individual Members under Standing Order 11.21 on a paediatric rheumatology centre. I call on David Melding to move the motion.
Welsh: Symudwn ymlaen yn awr at y ddadl nesaf ar ein hagenda y prynhawn yma, sef dadl gan Aelodau unigol o dan Reol Sefydlog 11.21 ar ganolfan rhewmatoleg bediatrig. Galwaf ar David Melding i gynnig y cynnig.
English: Thank you very much. Before I call the next speaker, if you're using your iPads or your iPhones, which you're entitled to, could you please make sure that they are on silent? The constant pinging is starting to get on my nerves, and I'm sure you wouldn't want me to start to throw a little bit of a tantrum from the chair. So, if you are checking, can you just check them please? It probably will affect the translation and the broadcasting. Joyce Watson.
Welsh: Diolch yn fawr iawn. Cyn imi alw ar y siaradwr nesaf, os ydych yn defnyddio eich iPads neu eich iPhones, ac mae gennych hawl i wneud hynny, a fyddech cystal â gwneud yn siŵr eu bod ar 'tawel'? Mae'r pingio cyson yn dechrau mynd ar fy nerfau, ac rwy'n siŵr na fyddech am i mi ddechrau colli fy nhymer yn y gadair. Felly, os ydych yn edrych, a allwch edrych i weld os gwelwch yn dda? Mae'n debyg y bydd yn effeithio ar y cyfieithu a'r darlledu. Joyce Watson.
English: I'm very grateful to you, Cabinet Secretary, for taking a quick intervention. I'm delighted to hear the strands of work that you're bringing together. Could you just quickly touch upon the case of undiagnosed young people? Because this deals with those who we know have it, and about them getting the service. I think a number of people who took part in this debate raised the numbers of children who have not yet even got that far, because there isn't knowledge out there in the field amongst the GPs and other professionals. Perhaps you can just tell us how you can improve that.
Welsh: Rwy'n ddiolchgar iawn i chi, Ysgrifennydd y Cabinet, am gymryd ymyriad cyflym. Rwyf wrth fy modd yn clywed am yr elfennau gwaith rydych yn eu dwyn at ei gilydd. A allech chi gyffwrdd yn gyflym ar achos pobl ifanc sydd heb gael diagnosis? Oherwydd mae hyn yn ymwneud â'r rhai y gwyddom eu bod â'r cyflwr, ac ynglŷn â hwy'n cael y gwasanaeth. Rwy'n credu bod nifer o bobl a gymerodd ran yn y ddadl hon wedi cyfeirio at niferoedd y plant nad ydynt eto wedi mynd mor bell â hynny hyd yn oed, am nad oes gwybodaeth ar gael yn y maes ymysg y meddygon teulu a gweithwyr proffesiynol eraill. Efallai y gallwch ddweud wrthym sut y gallwch wella hynny.
English: Thank you very much. I call on Dai Lloyd to reply to the debate.
Welsh: Diolch yn fawr iawn. Galwaf ar Dai Lloyd i ymateb i'r ddadl.
English: Thank you very much. The proposal is to agree the motion. Does any Member object? [Objection] Therefore, we defer voting under this item until voting time.
Welsh: Diolch yn fawr iawn. Y cynnig yw derbyn y cynnig. A oes unrhyw Aelod yn gwrthwynebu? [Gwrthwynebiad] Felly, gohiriwn y pleidleisio o dan yr eitem hon tan y cyfnod pleidleisio.
English: We'll move on to the next item on our agenda this afternoon, which is a debate on the live music protection in Wales petition. I call on the Chair of the Petitions Committee, David Rowlands, to move the motion.
Welsh: Symudwn ymlaen at yr eitem nesaf ar ein hagenda y prynhawn yma, sef dadl ar y ddeiseb amddiffyn cerddoriaeth fyw yng Nghymru. Galwaf ar Gadeirydd y Pwyllgor Deisebau, David Rowlands, i gynnig y cynnig.
English: We therefore reach voting time, and, unless three Members wish for the bell to be rung, I will proceed directly to voting time.
Welsh: Dyma ni'n cyrraedd, felly, y cyfnod pleidleisio, ac oni bai bod tri Aelod yn dymuno i mi ganu'r gloch, rydw i'n symud yn syth i'r cyfnod pleidleisio.
English: The first and only vote is on the debate by individual Members under Standing Order 11.21 on a paediatric rheumatology centre, and I call for a vote on the motion tabled in the name of David Melding, Dai Lloyd, Caroline Jones, Rhun ap Iorwerth, and Julie Morgan. Open the vote. Close the vote. In favour 27, nine abstentions, none against. Therefore the motion is agreed.
Welsh: Mae'r bleidlais gyntaf, a'r unig bleidlais, yw ar y ddadl gan Aelodau unigol ar ganolfan rhewmatoleg bediatrig. Rydw i'n galw am bleidlais ar y cynnig a gyflwynwyd yn enw David Melding, Dai Lloyd, Caroline Jones, Rhun ap Iorwerth, a Julie Morgan. Agor y bleidlais. Cau'r bleidlais. O blaid 27, naw yn ymatal, neb yn erbyn, ac felly fe dderbyniwyd y cynnig.
English: My visit to Srebrenica, going to that memorial at Potočari, meeting the survivors of the genocide - that experience stands out as one of the most important things that I've done, both politically and personally. Srebrenica was the final act of the worst European genocide since the war, and, in remembering its victims, we must never forget the 20,000 to 50,000 women and girls, mostly Bosniak, who were subjected to unthinkable acts of sexual violence. Twenty-two years later, they go on living with that loss and with that memory. We still do not know the exact numbers of the victims, and we never will. The majority have remained silent, though stigma, shame, fear and trauma are also buried. Many Bosniak women bravely have broken the silence around sexual violence as a weapon of war, and because of their courage, rape was prosecuted for the very first time under international criminal law. What happened at Srebrenica was the most terrible realisation of what can happen when hatred is allowed to root and flourish, when people are dehumanised by reason of their race, nationality, religion and sex.
Welsh: Fy ymweliad â Srebrenica, mynd at y gofeb yn Potočari, cyfarfod â goroeswyr yr hil-laddiad - mae'r profiad yn sefyll allan fel un o'r pethau pwysicaf a wneuthum, yn wleidyddol ac yn bersonol. Srebrenica oedd y weithred olaf yn hil-laddiad gwaethaf Ewrop ers y rhyfel, ac wrth gofio'r dioddefwyr, rhaid i ni beidio byth ag anghofio'r 20,000 i 50,000 o fenywod a merched, Bosniaidd yn bennaf, a wynebodd weithredoedd y tu hwnt i amgyffred o drais rhywiol. Ddwy flynedd ar hugain yn ddiweddarach, maent yn parhau i fyw gyda'r golled a chyda'r cof. Rydym yn dal i fod heb wybod union nifer y dioddefwyr, ac ni fyddwn byth yn gwybod. Mae'r rhan fwyaf wedi aros yn dawel, er bod stigma, cywilydd, ofn a thrawma wedi'u claddu hefyd. Mae llawer o fenywod Bosniaidd dewr wedi torri'r distawrwydd ynglŷn â thrais rhywiol fel arf rhyfel, ac oherwydd eu dewrder, cafodd trais rhywiol ei erlyn am y tro cyntaf o dan y gyfraith droseddol ryngwladol. Yr hyn a ddigwyddodd yn Srebrenica oedd cyflawniad mwyaf erchyll yr hyn a all ddigwydd pan adewir i gasineb fagu gwraidd a ffynnu, pan fydd pobl yn cael eu gwneud yn annynol oherwydd eu hil, eu cenedligrwydd, eu crefydd a'u rhyw.
English: Thank you very much. I call on the leader of the house to reply to that debate - Jane Hutt.
Welsh: Diolch yn fawr iawn. Galwaf ar arweinydd y tŷ i ateb y ddadl - Jane Hutt.
English: The first item on our agenda this afternoon is questions to the First Minister, and the first question is from David Rowlands.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, a'r cwestiwn cyntaf, David Rowlands.
English: The Auditor General for Wales published his report in July of 2015 and the Public Accounts Committee published its report in January of 2016.
Welsh: Cyhoeddodd Archwilydd Cyffredinol Cymru ei adroddiad ym mis Gorffennaf 2015 a chyhoeddodd y Pwyllgor Cyfrifon Cyhoeddus ei adroddiad ym mis Ionawr 2016.
English: I thank you for that reply, First Minister. First Minister, you've set up an inquiry into what was described by a committee of this Assembly as a cavalier approach to disposal of public assets, which was scandalous. And this deal has also been described as one of the greatest blunders of recent times in Wales. Therefore, does the First Minister not agree that this inquiry is a test of the competence of the entire framework of scrutiny and administration that makes up devolved administration in Wales? Further to this, is it not true that the magnitude of this blunder demands that the necessary checks and balances are put into place as soon as possible to make sure this sort of debacle does not occur again? At the moment, there appears to be a perception that this matter has been kicked into the long grass.
Welsh: Diolch i chi am yr ateb yna, Prif Weinidog. Prif Weinidog, rydych chi wedi sefydlu ymchwiliad i'r hyn a ddisgrifiwyd gan un o bwyllgorau'r Cynulliad hwn fel dull di-hid o gael gwared ar asedau cyhoeddus, a oedd yn gywilyddus. A disgrifiwyd y cytundeb hwn hefyd fel un o'r camgymeriadau mwyaf yn y cyfnod diweddar yng Nghymru. Felly, onid yw'r Prif Weinidog yn cytuno bod yr ymchwiliad hwn yn brawf o gymhwysedd y fframwaith cyfan o graffu a gweinyddu sy'n ffurfio gweinyddiaeth ddatganoledig yng Nghymru? Yn ogystal â hyn, onid yw'n wir fod camgymeriad mor fawr â hwn yn mynnu bod cydbwysedd angenrheidiol yn cael ei gadw cyn gynted â phosibl i sicrhau nad yw'r math hwn o lanast yn digwydd eto? Ar hyn o bryd, mae'n ymddangos bod tybiaeth fod y mater hwn wedi cael ei roi o'r neilltu.
English: Well, no. The auditor general recognised that we acted quickly and appropriately once concerns were raised. We commissioned a review of the governance of the regeneration investment fund for Wales, and a peer review of the professional advice, which was conducted by Deloitte, and we made the results of both of these reviews available to the auditor general.
Welsh: Wel, nac ydy. Cydnabu'r archwilydd cyffredinol ein bod ni wedi gweithredu'n gyflym ac yn briodol ar ôl i bryderon gael eu mynegi. Comisiynwyd adolygiad gennym o ran llywodraethu cronfa buddsoddi mewn adfywio Cymru, yn ogystal ag adolygiad gan gymheiriaid o'r cyngor proffesiynol, a gynhaliwyd gan Deloitte, a sicrhawyd bod canlyniadau'r ddau adolygiad hyn ar gael i'r archwilydd cyffredinol.
English: The Public Accounts Committee concluded that RIFW and Welsh Government lost the taxpayer tens of millions of pounds. Yet, the Welsh Government has claimed it's not possible to demonstrate that land was sold under value. In responding to the PAC, Welsh Government confirmed that a legal process had been initiated, and said further legal steps were under review. Will the First Minister confirm whether that process and those further steps are civil, regulatory or criminal? And, if he is to seek damages, can he confirm that he first needs to accept that he made a loss?
Welsh: Daeth y Pwyllgor Cyfrifon Cyhoeddus i'r casgliad bod CBCA a Llywodraeth Cymru wedi colli degau o filiynau o bunnoedd i'r trethdalwr. Ac eto, mae Llywodraeth Cymru wedi honni nad yw'n bosibl dangos bod y tir wedi cael ei werthu am lai na'i werth. Wrth ymateb i'r PCC, cadarnhaodd Llywodraeth Cymru bod proses gyfreithiol wedi ei chychwyn, a dywedodd bod camau cyfreithiol pellach yn cael eu hadolygu. A wnaiff y Prif Weinidog gadarnhau pa un a yw'r broses honno a'r camau pellach hynny yn sifil, yn rheoleiddiol neu'n droseddol? Ac, os yw'n mynd i geisio iawndal, a all ef gadarnhau bod angen iddo dderbyn yn gyntaf ei fod wedi gwneud colled?
English: There are legal proceedings that are ongoing, and, as a result, I cannot comment further.
Welsh: Mae achosion cyfreithiol sy'n parhau, ac, o ganlyniad, ni allaf wneud sylw pellach.
English: The facts of this matter are that, just to take Lisvane, land was sold for £2 million, which weeks later was said to be worth £41 million. The issue is a stain on devolution, and I believe it's a stain on your First Ministership. Do you support South Wales Police reopening the investigation into the Lisvane land deal?
Welsh: Ffeithiau'r mater hwn, dim ond i gymryd Llys-faen, yw bod tir wedi cael ei werthu am £2 filiwn, y dywedwyd wythnosau'n ddiweddarach ei fod yn werth £41 miliwn. Mae'r mater yn staen ar ddatganoli, ac rwy'n credu ei fod yn staen ar eich Prif Weinidogaeth chi. A ydych chi'n cefnogi penderfyniad Heddlu De Cymru i ailagor yr ymchwiliad i gytundeb tir Llys-faen?
English: First of all, we must be careful because there was involvement with Ministers from his own party as well. But, regardless of that fact, this was not an episode that reflected well on those who were part of it. That much I accept. Nevertheless, there are legal proceedings that are still outstanding and, as I say, I cannot comment on those proceedings while they remain current.
Welsh: Yn gyntaf oll, mae'n rhaid i ni fod yn ofalus gan fod Gweinidogion o'i blaid ei hun yn rhan o hyn hefyd. Ond, gan ddiystyru'r ffaith honno, nid oedd hon yn bennod a adlewyrchodd yn dda ar y rhai a oedd yn rhan ohoni. Rwy'n derbyn cymaint â hynny. Serch hynny, ceir achosion cyfreithiol sy'n dal heb eu cwblhau ac, fel y dywedais, ni allaf wneud sylwadau ar yr achosion hynny tra eu bod yn parhau i fod yn gyfredol.
English: I am very pleased to see that Coleg Cymunedol y Dderwen has made sufficient progress against its recommendations from the core inspection in October 2015 to be removed from special measures. And I hope, of course, the school maintains and continues to improve.
Welsh: Rwy'n falch iawn o weld bod Coleg Cymunedol y Dderwen wedi gwneud cynnydd digonol yn erbyn ei argymhellion o'r arolygiad craidd ym mis Hydref 2015 i gael ei dynnu o'r categori mesurau arbennig. Ac rwy'n gobeithio, wrth gwrs, bod yr ysgol yn cynnal hynny ac yn parhau i wella.
English: I'm delighted that the First Minister has seen that report, and he will note that the comments of Nick Brain, the executive head of the school, have been that they've flown out of special measures. I think it may even be unprecedented - the turnaround has been incredible. I remember shortly after the not-far-short-of-a-crisis that the school went into, the headteacher standing up in a prize-giving ceremony in that school, when their heads were down, and saying, 'I tell you, we will turn this school around rapidly' and, by that summer, they had achieved record GCSE results. Will he join me in commending not only the headteacher, but all the school staff, the support staff, the teachers, everybody involved in the school there, but also the governors as well, and also the pupils? This has been a difficult time for the school, but to fly out of special measures in this way, with the support of Bridgend County Borough Council local authority, with the support of Welsh Government and the Schools Challenge Cymru funding, has been an incredible turnaround, and it shows what can be done with leadership at all levels for the good of our pupils and our students.
Welsh: Rwyf wrth fy modd bod y Prif Weinidog wedi gweld yr adroddiad hwnnw, a bydd yn nodi mai sylwadau Nick Brain, pennaeth gweithredol yr ysgol, oedd eu bod nhw wedi hedfan allan o fesurau arbennig. Rwy'n credu y gallai hyn fod yn ddigynsail hyd yn oed - mae'r newid wedi bod yn anhygoel. Rwy'n cofio yn fuan ar ôl y sefyllfa 'bron iawn yn argyfwng' yr aeth yr ysgol iddi, y pennaeth yn sefyll ar ei draed mewn seremoni wobrwyo yn yr ysgol honno, pan roedd eu pennau'n isel, ac yn dweud, 'rwy'n dweud wrthych chi, byddwn ni'n gweddnewid yr ysgol hon yn gyflym iawn' ac, erbyn yr haf hwnnw, roedden nhw wedi sicrhau'r canlyniadau TGAU gorau erioed. A wnaiff ef ymuno â mi i ganmol nid yn unig y pennaeth, ond holl staff yr ysgol, y staff cymorth, yr athrawon, pawb sy'n ymwneud â'r ysgol yno, ond hefyd y llywodraethwyr yn ogystal, a'r disgyblion hefyd? Mae hwn wedi bod yn gyfnod anodd i'r ysgol, ond mae hedfan allan o fesurau arbennig yn y modd hwn, gyda chymorth awdurdod lleol Cyngor Bwrdeistref Sirol Pen-y-bont ar Ogwr, gyda chymorth Llywodraeth Cymru a chyllid Her Ysgolion Cymru, wedi bod yn weddnewid anhygoel, ac mae'n dangos yr hyn y gellir ei wneud gydag arweinyddiaeth ar bob lefel er lles ein disgyblion a'n myfyrwyr.